Jelaskan Kehidupan awal dari Ella (penyanyi) dalam bahasa melayu

Beliau dilahirkan pada 31 Julai 1966 di Gelugor, Pulau Pinang dan telah dibesarkan di Klang, Selangor. Beliau ialah anak keenam daripada tujuh adik-beradik kepada pasangan Aminuddin Manap dan Yang Asmah Long. Adik-beradiknya ialah dua abangnya, Mohd Nor Izam dan Nor Azraff, tiga kakaknya, Saidatulnisa, Rozita (Jojie) dan Shahrizan serta seorang adik, Azahari (Korie). Pada zaman persekolahannya, beliau sering diundang menyanyi dan membuat persembahan pada setiap majlis yang diadakan di sekolahnya. Ella telah menamatkan pengajiannya sehingga tingkatan lima di SM Tengku Ampuan Rahimah, Klang, Selangor. Sebelum beliau menceburi bidang seni, beliau banyak membuat persembahan di kelab malam dan lounge yang terdapat di sekitar Lembah Klang. Setelah mengadakan persembahan di beberapa kelab tersebut, Ella telah dilamar oleh salah satu kumpulan iaitu kumpulan The Boys yang juga merupakan penyanyi kelab malam. Setelah berbincang, akhirnya Ella bersetuju untuk bergabung dengan kumpulan mereka dan diberi nama Ella & The Boys.